Fakulteit Teologie: konferensie van Vereniging vir Ricoeurstudies 23-25 Mei 2018 – NG Wes-Kaapland Sinode
Fakulteit Teologie: konferensie van Vereniging vir Ricoeurstudies 23-25 Mei 2018
Ricoeur-konferensie – sprekers
“From where do you speak?”
Op 23-25 ​​Mei 2018 het Fakulteit Teologie en die departement Filosofie van Universiteit Stellenbosch die eerste konferensie van die Vereniging vir Ricoeurstudies op die vasteland van Afrika aangebied. Die Vereniging vir Ricoeurstudies is ‘n internasionale, interdissiplinêre liggaam wat toegewyd is aan die werk van die Franse filosoof Paul Ricoeur (1913-2005).
Die breë en interdissiplinêre invloed van Ricoeur se werk, ook in Suid-Afrika, was duidelik in die uiteenlopende dissiplines en onderwerpe wat by die konferensie verteenwoordig is. Onder die gewaardeerde sprekers was Pumla Gobodo-Madikizela (US), Bernard Lategan (US), Damien Tissot (Cornell, VSA), Morny Joy (Calgary, Kanada), Ernst Wolff (KU Leuven, België) en Marlene van Niekerk (VSA).
Die konferensie tema “From where do your speak?” was geïnspireer deur die vraag “D’où parlez-vous?” wat Ricoeur dikwels aan sy studente gestel het as ‘n manier om hulle te nooi om na te dink oor hul voorveronderstellings. Om die vraag vanuit ‘n Afrika-konteks te stel, het gesorg vir ryk en stimulerende reaksies van regoor die wêreld.